ଆଇଆଇଏର ୩୪ତମ ଜାତୀୟ କର୍ମଶାଳା ଉଦ୍ଯାପିତ\nଭୁବନେଶ୍ୱର,୧୦-୧୨- ଇଣ୍ଡିଆନ୍ ଇନ୍ଷ୍ଟିଚ୍ୟୁଟ୍ ଅଫ୍ ଆର୍କିଟେକ୍ଟସ୍(ଆଇଆଇଏ) ଓଡିଶ\nଆଇଆଇଏର ୩୪ତମ ଜାତୀୟ କର୍ମଶାଳା ଉଦ୍ଯାପିତ\t December 10th, 00:00 AM December 10th, 00:00 AM\nଭୁବନେଶ୍ୱର,୧୦-୧୨- ଇଣ୍ଡିଆନ୍ ଇନ୍ଷ୍ଟିଚ୍ୟୁଟ୍ ଅଫ୍ ଆର୍କିଟେକ୍ଟସ୍(ଆଇଆଇଏ) ଓଡିଶା ଚାପ୍ଟର ପକ୍ଷରୁ ଆୟୋଜିତ ୩୪ତମ ଜାତୀୟ କର୍ମଶାଳା 'ନାଟକନ୍-୨୦୧୭' ଶନିବାର ଉଦ୍ଯାପିତ ହୋଇଯାଇଛି। ତିନିଦିନ ବ୍ୟାପୀ ଚାଲିଥିବା ଏହି କର୍ମଶାଳାରେ ଚଳିତ ବର୍ଷର ବିଷୟବସ୍ତୁ ରହିଥିଲା 'ଆର୍କିଟେକ୍ଚରାଲ୍ ଫୁଟ୍ପ୍ରିଣ୍ଟ୍ସ୍ ଇମ୍ପାକ୍ଟ୍ ଅନ୍ ସିଟିଜ୍'। ଶେଷ ଦିନରେ ସୁନାମଧନ୍ୟ ଆର୍କିଟେକ୍ଟ ପଦ୍ମବିଭୂଷଣ ହାଫିଜ୍ କଣ୍ଟ୍ରାକ୍ଟର ଅତିଥିଭାବେ ଯୋଗଦେଇଥିଲେ। ସେ କହିଥିଲେ, ବର୍ଦ୍ଧିତ ଜନସଂଖ୍ୟାକୁ ଦେଖି ନୂତନ ସହର ଗଢାଯିବା ଉଚିତ। ବିଲ୍ଡିଙ୍ଗ୍ରେ ଫ୍ଲୋର୍ ସ୍ପେସ୍ ଇଣ୍ଡେକ୍ସ, ସିଆର୍ଜେଡ୍ ଏବଂ ଏନ୍ଡିଜେଡ୍ ପଲିସିରେ ପରିବର୍ତ୍ତନ ଆବଶ୍ୟକ ରହିଛି। ଆର୍କିଟେକ୍ଟମାନେ ଆଧୁନିକ ସହର ଗଠନ ପାଇଁ ନୂତନ ଶୈଳୀ ଓ ଦିଗ ଉପରେ ଚିନ୍ତା କରିବା ଉଚିତ ବୋଲି ସେ କହିଥିଲେ। ସେହିପରି ଆଇଆଇଟି ଖଡଗପୁରର ପ୍ରଫେସର ଏସ୍.ସି. ଚଟୋପାଧ୍ୟାୟ ଉନ୍ନତ ହାଉସିଂ ପଲିସି ଉପରେ ବକ୍ତବ୍ୟ ରଖି ପୂର୍ବ ଏବଂ ବର୍ତ୍ତମାନର ଭିନ୍ନ ସରକାରୀ ପଲିସି ସମ୍ପର୍କରେ ପର୍ଯ୍ୟାଲୋଚନା କରିଥିଲେ। ପ୍ରଫେସର ବି.କେ. ସେନଗୁପ୍ତା, ୟୁଆର୍ଡିଏଫ୍ଆଇ ଗାଇଡ୍ଲାଇନ୍ ଭୂମିକା ବିଷୟରେ ଆଲୋଚନା କରିଥିଲେ। ଆଇଆଇଏକୁ ଚଳିତ ବର୍ଷ ୧୦୦ ବର୍ଷ ସମ୍ପୂର୍ଣ୍ଣ ହେଉଥିବା ବେଳେ ଏହି ସମ୍ମିଳନୀ ଦୀର୍ଘ ୨୦ ବର୍ଷ ପରେ ଓଡିଶାରେ ଦ୍ୱିତୀୟଥର ପାଇଁ ଅନୁଷ୍ଠିତ ହୋଇଥିଲା। ଏହି ସମ୍ମିଳନୀରେ ଆଇଆଇଏର ବିଭିନ୍ନ ଚାପ୍ଟରରୁ ପ୍ରତିନିଧି, ଦେଶ ତଥା ବିଦେଶରୁ ଆର୍କିଟେକ୍ଟ, କଣ୍ଟ୍ରାକ୍ଟର, ବିଲ୍ଡର, ଟାଉନ୍ପ୍ଲାନର ତଥା ଛାତ୍ରୀଛାତ୍ର ଅଂଶଗ୍ରହଣ କରିଥିଲେ।
